ପୁଣି ଥରେ ଘୁଞ୍ଚିପାରେ ନିଟ୍ ଓ ଜେଇଇ ପରୀକ୍ଷା ? ଦ୍ବନ୍ଦ୍ବରେ ଦେଶର ଲକ୍ଷାଧିକ ପରୀକ୍ଷାର୍ଥୀ - Prameya News7\nପୁଣି ଥରେ ଘୁଞ୍ଚିପାରେ ନିଟ୍ ଓ ଜେଇଇ ପରୀକ୍ଷା ? ଦ୍ବନ୍ଦ୍ବରେ ଦେଶର ଲକ୍ଷାଧିକ ପରୀକ୍ଷାର୍ଥୀ\nନୂଆଦିଲ୍ଲୀ ୨୧।୦୮ଃ ନ୍ୟାସନାଲ ଏଲିଜିବିଲିଟି ଏଣ୍ଟ୍ରାନ୍ସ ଟେଷ୍ଟ ଅର୍ଥାତ ନିଟ୍ ଓ ଜେଇଇ ମେନ୍ ପରୀକ୍ଷା ଉପରେ ଆସିଛି ବଡ ଖବର। ଦେଶରେ କରୋନା ଭୂତାଣୁ ସଂକ୍ରମଣର ବଢୁଥିବା ମାମଲା ମଧ୍ୟରେ ବିଦ୍ୟାର୍ଥୀଙ୍କ ସହିତ ଅଭିଭାବକ ମଧ୍ୟ ସାଂପ୍ରତିକ ପରିସ୍ଥିତିକୁ ଦୃଷ୍ଟିରେ ରଖି ପରୀକ୍ଷା ସ୍ଥଗିତ ରଖିବାକୁ ଦାବି କରିଛନ୍ତି। ଏହି କ୍ରମରେ କେନ୍ଦ୍ର ମନ୍ତ୍ରୀ ସୁବ୍ରମଣ୍ୟମ ସ୍ବାମୀ ଟ୍ବିଟ୍ କରି ସଙ୍କେତ ଦେଇଛନ୍ତି ସେପ୍ଟେମ୍ବରରେ ହେବାକୁ ଥିବା ନିଟ୍ ଓ ଜେଇଇ ମେନ ପରୀକ୍ଷା ଘୁଞ୍ଚିପାରେ। ଏଥିପାଇଁ ସେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ଏହି ସମ୍ବନ୍ଧରେ ପତ୍ର ଲେଖିଛନ୍ତି। ତେଣୁ ଏବେ ସମଗ୍ର ଦେଶର ଛାତ୍ର-ଛାତ୍ରୀଙ୍କ ନଜର ନିଟ୍ ଓ ଜେଇଇ ପରୀକ୍ଷା କେବେ ହେବ ତାରି ଉପରେ ନଜର ରହିଛି। ଏହାକୁ ନେଇ ମଧ୍ୟ ପରୀକ୍ଷାର୍ଥୀଙ୍କ ମଧ୍ୟରେ ଦ୍ବନ୍ଦ୍ବାତ୍ମକ ସ୍ଥିତି ଉପୁଜିଛି।\nରିପୋର୍ଟ ଅନୁଯାୟୀ ସ୍ବାମୀ ଟ୍ବିଟ୍ କରି କହିଛନ୍ତି ସେପ୍ଟେମ୍ବରରେ ହେବାକୁ ଥିବା ନିଟ୍ ଓ ଜେଇଇ ମେନ୍ ପରୀକ୍ଷାକୁ ନେଇ ଉଚ୍ଚସ୍ତରୀୟ ବୈଠକ ଚାଲିଛି। ଦୁଇ ପରୀକ୍ଷା ଦୀପାବଳି ପରେ ଆୟୋଜିତ କରିବାକୁ ଶିକ୍ଷା ମନ୍ତ୍ରୀ ମଧ୍ୟ ପ୍ରସ୍ତାବ ଦେଇଛନ୍ତି। ସ୍ବାମୀ ସୁପ୍ରିମକୋର୍ଟ ଦ୍ବାରା ପରୀକ୍ଷା ରଦ୍ଦ କରିବା ସମ୍ବନ୍ଧିତ ଆବେଦନକୁ ଖାରଜ କରିବା ପରେ କିଛି ଛାତ୍ରଙ୍କ ଅପିଲ୍ ପରିପ୍ରେକ୍ଷୀରେ ଶିକ୍ଷା ମନ୍ତ୍ରୀ ପରୀକ୍ଷା ପରେ ଆୟୋଜିତ କରାଯିବା କଥା କହିଛନ୍ତି।\nନ୍ୟାସନାଲ ଟେଷ୍ଟିଂ ଏଜେନ୍ସି ଅର୍ଥାତ ଏନଟିଏ ନିକଟରେ ଏକ ନୋଟିସ୍ ଜାରି କରି ଶୀଘ୍ର ନିଟ୍ ପରୀକ୍ଷା ପାଇଁ ଆଡମିଟ୍ କାର୍ଡ କାରି କରାଯିବ ବୋଲି ପରୀକ୍ଷାର୍ଥୀଙ୍କୁ ସୂଚନା ଦେଇଥିଲା। ସାଧାରଣତଃ ପରୀକ୍ଷାର ୧୫ ଦିନ ପୂର୍ବରୁ ପ୍ରବେଶିକା ପତ୍ର ଜାରି କରାଯାଏ। ଉଲ୍ଲେଖଯୋଗ୍ୟ, ସୁପ୍ରିମକୋର୍ଟ ଦ୍ବାରା ପରୀକ୍ଷା ସ୍ଥଗିତ ରଖିବା ସମ୍ବନ୍ଧିତ ଆବେଦନ ଖାରଜ ହେବା ପରେ ତାମିଲନାଡୁର ଜଣେ ଛାତ୍ର ଆତ୍ମହତ୍ୟା କରିଥିଲେ।
